| **ผลกระทบจากการแพร่ระบาดของ COVID-19 ต่อเศรษฐกิจไทย** | | |
| --- | --- | --- |
| **สถาบัน**  (ภาครัฐ) | ธนาคารแห่งประเทศไทย  (เมื่อวันที่ 25 มี.ค. 2563) | * ปรับลดการขยายตัวทางเศรษฐกิจของไทยในปี 2563 ติดลบร้อยละ 5.3 จากเดิมที่คาดว่าจะขยายตัวได้ร้อยละ 2.8 เนื่องจากการส่งออกที่หดตัวลง * ทั้งปี 2563 คาดว่า การส่งออกของไทยจะติดลบร้อยละ 8.8 ซึ่งเป็นปัจจัยหลักที่ทำให้เศรษฐกิจไทยหด โดยการหดตัวที่ระดับดังกล่าวนั้น ยังมีความเป็นไปได้ที่จะติดลบได้มากกว่าที่คาดการณ์ไว้ * คณะกรรมการนโยบายการเงิน (กนง.) มีมติให้คงอัตราดอกเบี้ยนโยบายไว้ที่ร้อยละ 0.75 ต่อปี เพื่อช่วยบรรเทาปัญหาสภาพคล่องและเร่งปรับปรุงโครงสร้างหนี้ของลูกหนี้ |
| สำนักงานส่งเสริมวิสาหกิจขนาดกลางและขนาดย่อม (สสว.)  (เมื่อวันที่ 24 มี.ค. 2563) | * ผู้ประกอบการ SMEs ที่ได้รับผลกระทบหนักที่สุดคือภาคบริการซึ่งมีสัดส่วนร้อยละ 44 ใน GDP ของ SMEs รองลงมาเป็นภาคการค้าปลีก ซึ่งมีสัดส่วนร้อยละ 31.4 ของ GDP ของ SMEs และภาคการผลิต ซึ่งคิดเป็นร้อยละ 24.6 ของ GDP ของ SMEs * มี SMEs ที่ได้รับผลกระทบทางลบประมาณ 1.34 ล้านราย คิดเป็นร้อยละ 44 ของธุรกิจ SMEs ทั้งหมด ส่งผลกระทบต่อแรงงาน 4.08 ล้านคน คิดเป็นร้อยละ 25 ของแรงงานทั้งหมด * หากวิกฤตฟื้นตัวเร็วในเดือน เม.ย. 2563 คาดว่าภาค SMEs จะสูญเสียรายได้ 1.2 แสนล้านบาท คิดเป็นร้อยละ 0.7 ของ GDP ของ SME แต่หากยืดเยื้อถึงปลายปี 2563 SMEs จะสูญเสียรายได้ถึง 3.5 แสนล้านบาท คิดเป็นร้อยละ 2 ของ GDP ของ SMEs |
| สำนักงานนโยบายและยุทธศาสตร์การค้า (สนค.)  กระทรวงพาณิชย์  (เมื่อวันที่ 26 มี.ค. 2563) | * การส่งออกของไทยในเดือน ก.พ. 2563 มีมูลค่า 20,642 ล้านดอลลาร์สหรัฐ หดตัวร้อยละ 4.47 เมื่อเทียบกับช่วยเดียวกันของปีก่อน |
| **สถาบัน**  (ภาคเอกชน) | มหาวิทยาลัยหอการค้าไทย (เมื่อวันที่ 17 มี.ค. 2563) | * หากรัฐบาลประกาศปิดประเทศเพื่อป้องกันการระบาด COVID-19 คาดว่าจะมีผลกระทบต่อเศรษฐกิจไทย เสียหายมูลค่า 240,000 ล้านบาทต่อเดือน หรือ 8,000 ล้านบาทต่อวัน แบ่งเป็นความเสียหายจากนักท่องเที่ยวที่ไม่สามารถเข้ามาในไทยคิดเป็นมูลค่า 180,000 ล้านบาท หรือ 6,000 ล้านบาทต่อวัน และผลกระทบจากค้าชายแดนต้องหยุดชะงักลง 60,000 ล้านบาทต่อเดือนหรือ 2,000 ล้านบาทต่อวัน |
| สภาอุตสาหกรรมแห่งประเทศไทย  (เมื่อวันที่ 23 มี.ค. 2563) | * คำสั่งซื้อในประเทศในกลุ่มของใช้จำเป็นทั้งอุปโภคและบริโภคมีสูงขึ้น โดยเฉพาะกลุ่มอาหารและเกษตรแปรรูป อุปกรณ์การแพทย์ ยา อาหารเสริม สำหรับคำสั่งซื้อจากต่างประเทศพบว่าเริ่มมีเข้ามาในกลุ่มอุตสาหกรรมอาหารทั้งจากสหรัฐฯ จีน และสหภาพยุโรป ซึ่งไทยนับเป็นผู้ส่งออกรายใหญ่เป็นอันดับ 11 ของโลก |
| สถาบันบัณฑิตพัฒนบริหารศาสตร์ (NIDA)  (เมื่อ 24 มี.ค. 2563) | * หากสถานการณ์การแพร่ระบาดของ COVID-19 คลี่คลายได้ภายในเดือน ก.ย. 2563 จะส่งผลให้ GDP ของไทยในปี 2563 หดตัวลงร้อยละ 2 ถึง 3 และรายได้จากการท่องเที่ยวในปี 2563 ลดลง 5 – 6.5 แสนล้านบาท |
|  | Economic Intelligence Center (EIC)  ธนาคารไทยพาณิชย์  (เมื่อวันที่ 23 มี.ค. 2563) | * การส่งออกไทยในเดือน ก.พ. 2563 ที่ผ่านมา ไม่มีสัญญาณฟื้นตัว โดยมูลค่าการส่งออก ไม่รวมการส่งออกทองคำและอาวุธ ขยายตัวเพียงร้อยละ 0.1 เมื่อเทียบกับช่วงเวลาเดียวของปีก่อน * การส่งออกของไทยมีแนวโน้มหดตัว เนื่องจากการแพร่ระบาดของ COVID-19 ส่งผลให้เศรษฐกิจในหลายประเทศทั่วโลกหดตัวลง เกิดปัญหาด้าน supply chain disruption และราคาน้ำมันดิบที่ปรับตัวลดลงอย่างมาก ซึ่งจะส่งผลโดยตรงต่อราคาสินค้าส่งออกที่สัมพันธ์กับราคาน้ำมัน * แนวโน้มการส่งออกของไทยทั้งปี 2563 จะปรับลดลง ซึ่งต่ำกว่าที่คาดการณ์ไว้ โดยจะติดลบร้อยละ 5.8 |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 26 มีนาคม 2563